Rare Illness ദിവസവും മുപ്പതിലേറെ തവണ ഛര്ദ്ദിക്കും അപൂര്വ്വരോഗവുമായി യുവതി നിത്യ ജീവിതത്തില് പലതരം അസുഖങ്ങളിലൂടെ നമ്മള് കടന്നു പോകാറുണ്ട്. അസുഖം ഉണ്ടാവുക എന്നത് ആര്ക്കും ഇഷ്ടമില്ലാത്ത കാര്യമാണ്. വളരെ അപൂര്വമായ ഒരു അസുഖത്തിന് ഉടമയാണ് ഇംഗ്ലണ്ടിലെ ലീഡ്സില് നിന്നുള്ള 27 കാരിയായ ഒരു യുവതി. ഒരു ദിവസം 30 പ്രാവശ്യം വരെ ഛര്ദ്ദിക്കുന്ന ഒരു കഠിനമായ രോഗാവസ്ഥയാണ് ഈ യുവതിക്കുള്ളത്. ഗ്യാസ്ട്രോപാരെസിസ് Gastroparesis എന്ന ഈ രോഗം കാരണം വളരെ ദയനീയമായ അവസ്ഥയിലൂടെയാണ് അവര് കടന്നുപോകുന്നത്.ഇംഗ്ലണ്ടിലെ ലീഡ്സിലെ എമിലി വെബ്സ്റ്റര് എന്ന യുവതിക്ക് 2016 ല് ആണ് ഈ രോഗം പിടിപെടുന്നത്. ആദ്യം വളരെ സാധാരണമായ ആരോഗ്യപ്രശ്നമായിരിക്കുമെന്നു കരുതിയാണ് എമിലി ഡോക്ടറെ സമീപിക്കിന്നത്. തനിക്ക് ഐബിഎസ് എന്ന സാധാരണ രോഗമാണെന്നാണ് ഡോക്ടര്മാര് ആദ്യം അറിയിച്ചതെന്നും എന്നാല് പിന്നീട് അത് ഭേദമാക്കാനാവാത്ത അവസ്ഥയിലെത്തിയെന്നും എമിലി വിശദീകരിച്ചു. ഈ അസുഖം കാരണം തന്റെ ജീവിതം തകര്ന്നു എന്നാണ് എമിലി പറയുന്നത്.യുകെയില് ഏകദേശം ആറ് ശതമാനം ആളുകള് ഗ്യാസ്ട്രോപാരെസിസ് അസുഖബാധിതരാണ് എന്ന് റിപ്പോര്ട്ടുകള് വ്യക്തമാക്കുന്നു. ഈ അവസ്ഥയില് ആമാശയം ഭാഗികമായി തളര്ന്നുപോകുന്നു. ഒപ്പം ദഹന വ്യവസ്ഥയുടെ പ്രവര്ത്തനവും തടസ്സപ്പെടുന്നു. ഇത് മൂലം കഴിക്കുന്ന ഭക്ഷണങ്ങള് ദഹിക്കാതെ ഛര്ദിച്ച് പുറത്തുകളയേണ്ട സ്ഥിതിവിശേഷം ഉണ്ടാകുന്നു.രോഗം കടുത്തതോടെ എമിലിയ്ക്ക് ആശുപത്രിയില് തന്നെ കഴിയേണ്ടതായി വന്നു. എന്നാല് സ്ഥിരമായ ഒരു ആശ്വാസം എമിലിക്ക് ലഭിച്ചില്ല. എന്നാല് ഈ വര്ഷം നവംബര് 11 ന് ഡോക്ടര്മാര് എമിലിക്ക് ശസ്ത്രക്രിയ നടത്താന് തീരുമാനിച്ചിരിക്കുകയാണ്. ഗ്യാസ്ട്രിക് പേസ് മേക്കര് ഘടിപ്പിച്ചാല് അത് എമിലിയുടെ ദഹനവ്യവസ്ഥയെ നിയന്ത്രിക്കുകയും ജീവിതം മെച്ചപ്പെടുത്തുകയും ചെയ്യും എന്ന് ഡോക്റ്റര്മാര് പ്രതീക്ഷിക്കുന്നു. ശസ്ത്രക്രിയയ്ക്ക് ഏകദേശം 9,500 പൗണ്ട്, അതായത് ഒന്പത് ലക്ഷം രൂപ ചിലവാകും, ഇതിനായി എമിലി ഒരു ധനസമാഹരണ ക്യാമ്ബയിനുംആരംഭിച്ചിട്ടുണ്ട്ഈ അസുഖം കാരണം വര്ഷങ്ങളായി തന്റെ ജീവിതത്തിലെ പല സുപ്രധാന നിമിഷങ്ങളും തനിക്ക് നഷ്ടപ്പെട്ടുവെന്ന് എമിലി പറയുന്നു. ഗ്യാസ്ട്രിക് പേസ് മേക്കര് ശസ്ത്രക്രിയയിലൂടെ തന്റെ രോഗത്തിന് ശമനമുണ്ടാകുമെന്നും തനിക്ക് ജീവിതം തുടര്ന്നും ആസ്വദിക്കാന് കഴിയുമെന്നും എമിലി പ്രതീക്ഷിക്കുന്നു.2021 ല് തനിക്കു ലഭിക്കുന്ന ഏറ്റവും വലിയ ക്രിസ്മസ് സമ്മാനം ഈ ശസ്ത്രക്രിയയാണെന്ന് വിശ്വസിക്കുന്നതായി എമിലി പറഞ്ഞു.ഈ അസുഖം കാരണം എമിലിക്ക് കുടുംബത്തോടൊപ്പം ക്രിസ്മസ് ആഘോഷിക്കാനോ ഉറ്റസുഹൃത്തിന്റെ വിവാഹത്തില് പങ്കെടുക്കാനോ ഒന്നും കഴിഞ്ഞിട്ടില്ല. ആ ദുഃഖം ഒരിക്കലും ഇല്ലാതാകില്ലെന്ന് എമിലി പറയുന്നു. പക്ഷേ ശസ്ത്രക്രിയ പൂര്ത്തിയായതിനാല്, എമിലി ഒരു പുതിയ ജീവിതത്തിലേക്ക് കടക്കുമെന്ന് പ്രതീക്ഷിക്കാം.